**Harald Heide Steen** (født 11. januar 1911 i Kristiania, nåværende Oslo, død 4. januar 1980 samme sted) var en norsk skuespiller med en lang karriere innen norsk teater og film.

Teaterkarriere
--------------

Han var fra scenedebuten i 1935 tilknyttet Det Norske Teatret, bortsett fra et par års ansettelse ved Den Nationale Scene og Nationaltheatret. Heide Steen ble tidlig en toneangivende person innen norsk teater og spilte i et utpreget moderne repertoar i skuespill av John Steinbeck, Eugene O'Neill og Maxwell Anderson. Etter 1945 ble han også ledende innen den antikke tragedien, renessansedramaet og den russiske dramatikken. Heide Steen spilte med stor kraft tittelrollen i Sofokles' *Kong Oidipus*, kong Thesevs i Jean Racines *Fedra* og Prospero i William Shakespeares *Stormen*. Hos Tsjekhov kom hans menneskekunnskap og poetiske begavelse til sin rett i roller som Andrej i *Tre søstre,* Teljegin i *Onkel Vanja* og Firs i *Kirsebærhagen.* Heide Steen hadde også et talent for komiske roller.

I hans senere realistiske repertoar finner vi den gripende Loman i Arthur Millers *En handelsreisendes død*, Benjamin Sigismund i Johan Falkbergets *Den fjerde nattevakt* og Torberg i Olav Duuns *Ettermæle*. Heide Steens stilsikre spill som Lavalette i *Donadieu* og pater provinsial i *Das heilige Experiment*, begge av Fritz Hochwälder, tilhører høydepunktene i Det Norske Teatrets etterkrigsrepertoar. Det gjelder også i høy grad tittelrollen i *Postmannen fra Arles* av Ernst Bruun Olsen, som i 1977 gav ham Kritikerprisen.

Familie
-------

Harald Heide Steen var sønn av skuespillerne Harald Steen og Signe Heide Steen. Han var bror av skuespillerinnen Kari Diesen og sangerinnen Randi Heide Steen, nevø av komponisten Harald Heide og onkel til skuespilleren Anne Marit Jacobsen. 22. november 1937 giftet han seg med danseren og suffløren Gerd Paulsen, som han i 1939 fikk sønnen Harald Heide-Steen jr. med. Han var far til Trulte Heide Steen.[]

Filmografi
----------

Ifølge Internet Movie Database:

* 

* 1933 – *Vi som går kjøkkenveien*
* 

* 1936 – *Norge for folket*
* 

* 1938 – *Ungen*
* 

* 1940 – *Godvakker-Maren*
* 

* 1942 – *Trysil-Knut (film)*
* 

* 1943 – *Vigdis*
* 

* 1946 – *Om kjærligheten synger de*
* 

* 1946 – *Så møtes vi imorgen*
* 

* 1946 – *Vi vil leve*
* 

* 1948 – *Jørund smed*
* 

* 1949 – *Aldri mer!* (kortfilm)
* 

* 1951 – *Kranes konditori*
* 

* 1951 – *Storfolk og småfolk*
* 

* 1953 – *Skøytekongen*
* 

* 1954 – *Portrettet*
* 

* 1955 – *Hjem går vi ikke*
* 

* 1955 – *Det brenner i natt*
* 

* 1956 – *Toya*
* 

* 1957 – *Toya og Heidi*
* 

* 1958 – *Salve Sauegjeter*
* 

* 1959 – *Herren og hans tjenere*
* 

* 1960 – *Veien tilbake*
* 

* 1960 – *Petter fra Ruskøy*
* 

* 1960 – *Venner*
* 

* 1961 – *Hans Nielsen Hauge*
* 

* 1961 – *Askeladden og de gode hjelperne* (kortfilm)
* 

* 1961 – *Et øye på hver finger*
* 

* 1962 – *Oslo – Et filmkvad* (kortfilm)
* 

* 1962 – *Reve-enka* (kortfilm)
* 

* 1962 – *Nå gjør vi så...!*
* 

* 1964 – *Marenco*
* 

* 1966 – *Sjuende far i huset* (kortfilm)
* 

* 1967 – *Gutten som kappåt med trollet* (kortfilm)
* 

* 1974 – *Ungen*
* 

* 1977 – *Karjolsteinen*

Fjernsynsteatret
----------------

* 1970 - *Antigone*

Referanser
----------

1. ↑   sceneweb.no[Hentet fra Wikidata]
2. 1 2  «Harald Heide Steen – norsk skuespiller». *Store norske leksikon*. Besøkt 12. juni 2016.
3. ↑  Svein Erik Brodal. «Harald Heide Steen». *Norsk biografisk leksikon*. Besøkt 13. juni 2016.
4. ↑  «Harald Heide Steen». IMDb.com. Besøkt 13. juni 2016.

Eksterne lenker
---------------

* (en) Harald Heide Steen på Internet Movie Database Rediger på Wikidata

* (no) Harald Heide Steen hos Sceneweb Rediger på Wikidata

* (sv) Harald Heide Steen i Svensk Filmdatabas Rediger på Wikidata

* (da) Harald Heide Steen på Filmdatabasen Rediger på Wikidata

* (en) Harald Heide Steen hos The Movie Database Rediger på Wikidata

* Harald Heide Steen i Scenewebarkivet

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** Geni **·** WikiTree **·** VIAF **·** LCCN **·** ISNI **·** KulturNav **·** KulturNav **·** MusicBrainz
 |